杜宇一声春欲晓,牡丹几朵花开昼。问尧夫、数字自何来,俱参透。心胸里,罗星宿。心画上,占爻繇。看肆中帘卷,门前车辏。易字分明书日月,天真是谈天口。岂太玄而后遂无玄,如今又。
衣服田方无内客,一入庐云断消息。应为山中胜概偏,
惠持惠远多踪迹。寻阳有个虚舟子,相忆由来无一事。
江边月色到岩前,此际心情必相似。似不似,寄数字。
我看岳西云,君看岳北月。长怀燕城南,相送十里别。
别来千余日,日日忆不歇。远寄一纸书,数字论白发。
晚绿寒红。芳意匆匆。惜年华、今与谁同。碧云零落,数字征鸿。看渚莲凋,宫扇旧,怨秋风。流波坠叶,佳期何在,想天教、离恨无穷。试将前事,闲倚梧桐。有消魂处,明月夜,粉屏空。